Otto Dietrich

Otto Dietrich (født 31. august 1897 i Essen, død 22. november 1952 i Düsseldorf) var tysk nazist, statsviter og SS-general. Han var pressesjef for det nasjonalsosialistiske Tyskland og en av Hitlers betrodde medarbeidere. 

Dietrich fikk Jernkorset (1. klasse) for sin innsats under den første verdenskrig.  Etter krigen studerte han på universitet i München, Frankfurt am Main og Freiburg og kom ut med doktorgrad i statsvitenskap i 1921.

Dietrich var en sterk tilhenger av nasjonalsosialismen og ble medlem av NSDAP i 1929. Han ble pressesjef for partiet i 1931. Han ble medlem i SS året etter og innen 1941 var han avansert til Obergruppenführer. Arbeidet hans som pressesjef overlappet arbeidet til Joseph Goebbels og det skal ha ført til store uoverensstemmelser mellom dem.

Etter krigen ble han stilt for retten for en underdomstol under Nürnbergprosessene og dømt for forbrytelser mot menneskeheten og for å ha vært medlem av en kriminell organisasjon (SS). Han ble dømt til syv års fengsel, men ble løslatt allerede i 1950. 

Han rakk å skrive boken The Hitler I Knew før han døde i 1952 i Düsseldorf.

Referanser

Eksterne lenker 
 

Personer fra Essen
Tyske nazister
Tyske statsvitere
SS-generaler
Tyskere fra første verdenskrig
Tyskere fra andre verdenskrig
Mottakere av Jernkorset (1914)
Medlemmer av NSDAP (innmeldt 1925–1932)
Formidlere av propaganda
Medvirkende til Holocaust
Tyske krigsfanger under andre verdenskrig
Tiltalte i Nürnbergprosessene
Tyskere dømt for forbrytelser begått under andre verdenskrig
Tyskere dømt for forbrytelser mot menneskeheten
Tysk militærpersonell (Hæren i Keiserrike)